Chè paran oswa responsab:

VIH (HIV) ak SIDA (AIDS) fè pati pwoblèm sante ki pi grav Ameriken pa janm renkontre. Kounye a pwogrè lamedsin pèmèt moun ki gen HIV viv lontan, men poko gen tretman pou li toujou. Edika syon sante jwe yon wòl enpòtan nan ede elèv aprann fè bon chwa epi pwoteje tèt yo ak lòt moun.

Depatman Edikasyon Eta Nouyòk (New York State Education Department, NYSED) egzije edikasyon sou VIH pou tout elèv. Ane sa a, pitit ou a pral gen leson nan yon kourikoulòm ki rele *Grandi ak rete ansekirite* (*Growing Up and Staying Safe*). Leson yo egzak sou plan medikal, yo enklizif, epi yo apwopriye pou laj yo. Lekòl Leta Vil Nouyòk (New York City Public Schools, NCYPS) te devlope yo avèk ekspè nan sante, lidè kominote, paran, edikatè ak elèv.

Nan lekòl presegondè, elèv aprann:

* kòman HIV afekte sistèm iminitè a,
* karakteristik bon jan relasyon, ak
* enpòtans ki genyen lè yo pale avèk paran oswa moun k ap bay swen yo.

Nan lekòl segondè, elèv aprann:

* kijan pou evite konpòtman ki gen ris pou VIH,
* enpòtans konsantman, epi
* kòman pou jwenn aksè nan sèvis sante kounye a ak pandan tout vi yo.

Tanpri byen gade tou apèsi pou nivo klas yo ki vini avèk lèt sa a pou aprann plis sou leson yo.

Ou gen dwa pou pa kite pitit ou asiste kèk leson y ap anseye sou metòd prevansyon pou anpeche moun pran HIV. Si w pa vle pitit ou asiste yon leson, ou dwe ekri mwen yon lèt pou di:

* Pitit ou a pa ta dwe nan salklas la pandan kou sou metòd prevansyon HIV; epi
* W ap anseye pitit ou a prevansyon HIV lakay ou.

Paran, responsab ak lekòl pataje menm objektif la: nou vle pou elèv tout laj ansante nan tout aspè lavi yo. Nou respekte wòl ou kòm paran/responsab pou anseye pitit ou bon jan konpòtman ki mache avèk kwayans ak valè fanmi w. Nou ankouraje w pou chita pale avèk pitit ou a sou sa l ap aprann nan klas sante, epi pou pale avèk pwofesè pitit ou a, kowòdonatè paran oswa mwen menm pou aprann plis sou kourikoulòm lan. Si w gen nenpòt kesyon, pa ezite kontakte m nan Phone Number

Avèk senserite,

Principal’s Name

Direktè